stanford-oval/wikipedia huggingface dataset:
טטרלוגיה
הערות שוליים

↑  Rush Rehm. Greek Tragic Theater. Routledge, 1994, p. 16.
↑  Petersen, David L. (1995). "The Formation of the Pentateuch".  In Mays, James Luther; Petersen, David; Richards, Kent H. (eds.). Old Testament Interpretation: Past, Present And Future. Bloomsbury Publishing. p. 36. ISBN 9780567476906.
↑  C. M. Bowra. Landmarks in Greek Literature, Weidenfeld & Nicolson, 1966, pp. 236–7.
↑  Victor L. Cahn. Shakespeare the playwright: a companion to the complete tragedies, histories, comedies, and romances. Greenwood, 1991.
↑  Hans von Wolzogen. Guide to the music of Richard Wagner's tetralogy: The ring of the Nibelung. A thematic key. Translated by Nathan Haskell Dole. G. Schirmer, New York, 1895.
↑  Newman, Jenny; Friel, James (2003). "An interview with A. S. Byatt". Cercles. נבדק ב-11 בספטמבר 2010. I have always had a romantic idea that the writer or the artist was, as Coleridge and Virginia Woolf said, androgynous. The whole of The Virgin in the Garden quartet is about the desirability of an androgynous mind... JN & JF: I notice that the quartet which begins with The Virgin in the Garden is sometimes called The Frederica Quartet. ASB: My paperback publisher, you will be glad to hear, is going to make it a boxed set, and it's just going to be called The Quartet. It isn't Frederica's book--though she's the sort of person who would muscle in and try to take it! {{cite journal}}:  (עזרה)
↑  Star Trek 4 potential release date, cast and everything you need to know
חמשת השבטים המתורבתים

נציגי חמשת השבטים המתורבתים, בתמונות שצוירו בין 1775 ל-1850. משמאל לימין מלמעלה למטה: סקוויה מצ'רוקי, פושמאטאחה מצ'וקטו, סלוקטה ממאסקוגי, איש לא ידוע מצ'יקאסו, אוצאולה מסמינול.
חמשת השבטים המתורבתים (באנגלית: Five Civilized Tribes) הוא מושג, שתיאר חמישה עמים ילידים בארצות הברית: צ'רוקי, צ'יקאסו, צ'וקטו, מאסקוגי (נקראים בפי האמריקנים גם קריק) וסמינול שבתחילת המאה ה-19 אימצו את התרבות של המתיישבים האירופאים, ויסדו יחסי שכנות טובה עמם. הם נטשו את מבנה ההנהגה השבטי, נישאו בנישואי תערובת עם המתיישבים האירופאים, ואף היו בעלים של עבדים אפריקאים. על המושג נמתחה ביקורת בגלל שימוש באתנוצנטריות להגדרת הציוויליזציות.
רוב השבטים הללו השתייכו לתרבות המיסיסיפי טרם הגעת האירופים.
את תהליך השינוי התרבותי של השבטים יזמו כבר ג'ורג' וושינגטון והנרי נוקס. צ'רוקי וצ'וקטו למדו את התרבות האירופאית-אמריקאית עוד טרם לכך.
וושינגטון ראה בעמים ילידים שווים ללבנים בכל, אך בעלי ארגון חברתי נחות יותר. הוא ניסח עקרונות מדיניות המעודדת תהליך של הפיכתם ל"מתורבתים" ותומאס ג'פרסון המשיך בו. ששת העקרונות היו:
שפיטה שוויונית כלפי האינדיאנים
קניית אדמות אינדיאנים רק על בסיס החלטות החוק הכלל-אמריקאי
קידום המסחר
קידום הניסויים "המשפרים" את האינדיאנים ומקרבים אותם לציוויליזציה (האירופית)
זכות הנשיא להענקת "מתנות" לילידים
הענשת הפוגעים בזכויות הילידים
הממשלה מינתה סוכנים, כמו בנג'מין הווקינס שחיו בין הילידים, נישאו לנשותיהם והדגימו באופן אישי את צורת החיים של המהגרים.
מסלול הדמעות

חמשת השבטים המתורבתים חיו בדרום-מזרח ארצות הברית. במאה ה-19 אדמותיהם התחילו לעניין את המתיישבים הלבנים שהקימו תנועה לגירוש הילידים. ב-1830 חתם הנשיא אנדרו ג'קסון, שנתמך על ידי התנועה, על חוק פינוי האינדיאנים שהתקבל בקונגרס. החוק אילץ את הילידים לעבור במסלול הדמעות לגור בטריטוריה האינדיאנית (כעת מזרח מדינת אוקלהומה). רבים מהם מתו בדרך.
במהלך מלחמת האזרחים האמריקנית צ'וקטו וצ'יקאסו נלחמו לרוב עם כוחות הקונפדרציה ושאר השבטים היו מפולגים בין שני הצדדים הלוחמים, דבר שהביא למיני מלחמת אזרחים בתוך שבט צ'רוקי.
במסגרת המעבר לטריטוריה האינדיאנית הובטח לילידים שהשטחים הללו לא ייושבו על ידי המתיישבים הלבנים. בפועל, ההבטחה לא קוימה גם טרם אישור הממשלה האמריקנית ב-1893 ליישב את האדמות שבהן ישבו צ'רוקי. ב-1907 אוחדו שטח הטריטוריה האינדיאנית ושטח אוקלהומה למדינת אוקלהומה ש"חמשת השבטים" הם רוב אוכלוסייתה.
הערות שוליים

↑  Charles Robert Goins, Danney Goble, James H. Anderson (2006). "Historical Atlas of Oklahoma". University of Oklahoma Press.
1 2  Perdue, Theda. Chapter 2 "Both White and Red" // Mixed Blood Indians: Racial Construction in the Early South. — The University of Georgia Press. — P. 51. — ISBN 0-8203-2731-X
↑  Remini, Robert. "The Reform Begins" // Andrew Jackson. — History Book Club. — P. 201. — ISBN ISBN 0965063107.
↑  Miller, Eric George Washington And Indians (HTML). Eric Miller (1994).
| --- | --- |
בקרת זהויות :  NARA: 10638374
טימור ורמש

| --- | --- |

 לידה:  1967 (בן 57 בערך) נירנברג, גרמניה
 מדינה:  גרמניה 
 לאום:  גרמניה גרמניה
 עיסוק:  סופר, עיתונאי
 מקום לימודים:  אוניברסיטת ארלנגן-נירנברג 
 שפות היצירה:  גרמנית
 תחום כתיבה:  פרוזה, עיתונות
 נושאי כתיבה:  ביוגרפיות, רומנים
 יצירות בולטות:  הוא חזר
 
הוא חזר, 2012
טימור ורמש (Timur Vermes;‏ 1967, נירנברג) הוא עיתונאי וסופר גרמני שזכה לפרסום במדינות רבות בעולם בזכות הספר הסאטירי שכתב "הוא חזר" (Er ist wieder da), אודות שובו של אדולף היטלר האמיתי לחיים בגרמניה בשנת 2011, לאחר שהיה שרוי בתרדמת במשך 66 שנים. הספר, שנכתב בגוף ראשון, מנקודת מבטו של היטלר, מספר את סיפור קבלתו על ידי הציבור הגרמני כשחקן המגלם את דמותו של היטלר, ללא שמץ של חשד שמא דמות זו היא הדמות האמיתית של הצורר הגרמני. 60 שבועות לאחר צאת הספר לאור, נמכרו קרוב למיליון עותקים.
קורות חייו

ורמש נולד בשנת 1967 בנירנברג, לאב ממוצא הונגרי ולאם גרמנייה, כילד שני לאחר אחותו הבכורה. אביו נמלט מבודפשט בגיל 28 בתקופת המרד ההונגרי והגיע כפליט לגרמניה בשנת 1956. בגיל 8 התייתם ורמש מאביו. ברבות הימים נישאה אמו לווטרינר גרמני, שהיה מפקד טנק במלחמת העולם השנייה. עם סיום לימודיו בתיכון, טייל עם חברים לטוסקנה. לטיול הצטרפה אנדראה, (לימים אשתו), שאותה הכיר באופן שטחי כתלמידה בבית ספרו, שם למדה שלוש כיתות מתחתיו. הוא למד לימודי תואר שני במדעי המדינה באוניברסיטת ארלנגן, ובאותה עת החל לעבוד כעיתונאי. בשנת 1986 פרסם את המאמר הראשון שכתב בעיתון המקומי. בגיל 32 עבר להתגורר בקלן וכתב עבור צהובונים שונים כגון העיתון 'אקספרס' ומגזינים נוספים. הוא העיד על עצמו כי כתב מאמרים קריאים, אך עם זאת, לא בלט בכתיבתו. הוא פוטר מעבודתו העיתונאית האחרונה כעורך במגזין ספורט לנשים 'Shape', בשל קיצוצים שנערכו בהוצאות המגזין. בשנת 2003 עבר הזוג להתגורר במינכן.
כדי להמשיך ולהתפרנס מעבודת הכתיבה, החל לעבוד כסופר צללים בתיווכה של אשתו אנדראה, שניהלה את מחלקת העיון של הוצאת ספרים העוסקת בתחום. ספר הצללים הראשון שכתב נמכר ב-60,000 עותקים - ביוגרפיה על מיכאל הרטה, נגן הרמוניקה בן 50 שנשאב מהופעות רחוב לתוכנית הריאליטי 'סופרטלנט' (Supertalent), שבה זכה במקום ראשון. הספר נכתב בסגנון דיבורו של הרטה, וכתיבתו ארכה עשרה ימים. ורמש המשיך לכתוב במתכונת זו מספר ספרים, אך החליט בסופו של דבר לזנוח את תחום הצללים, ולכתוב רומן. בחודש ספטמבר 2012 יצא לאור רומן הביכורים שלו 'הוא חזר', ותוך תקופה קצרה תפס מקום בעשירייה הראשונה של רבי-המכר בגרמניה. נכון לשנת 2013, הספר תורגם לעשר שפות, ותרגומים של 27 שפות נוספות נמצאים בשלבים שונים של עבודה. בתחילת שנת 2016 יצא לאור בהוצאת "סלע-מאיר" תרגום עברי לספר (תרגום: עידו נחמיאס).
בריאיון לעיתון "הארץ" אמר ורמש: "כיוון שכבר התרגלתי לכתוב בגוף ראשון סיפורים של אחרים, כשחשבתי על הרעיון שהיטלר חוזר, הכתיבה בגוף ראשון הייתה קלה. באופן מסוים נהייתי סופר הצללים של היטלר".
קורות חייו > תקציר הספר "הוא חזר"

הרומן "הוא חזר" מתאר את ההתרחשויות כשאדולף היטלר מתעורר לפתע בשנת 2011 ליד מגרש החנייה שתחתיו שכן הבונקר של היטלר. הרודן מגלה מדינה שונה. הספר כתוב בגוף ראשון ומשתדל להיות נאמן לסגנון דיבורו וכתיבתו של היטלר, ובמיוחד לסגנון המעורפל של כתיבת "מיין קמפף".
היטלר משוטט בעיר במדיו הנודפים צחנת נפט. בעודו תר בחנות עיתונים אחר הביטאונים הנאציים החביבים עליו, הוא מבחין בתאריך המופיע באחד העיתונים ונוכח כי חלפו כמעט 70 שנה מאז האירועים האחרונים שנחקקו בזיכרונו. בעל החנות משוכנע כי ניצב לפניו שחקן מוכשר המצליח לגלם נאמנה את דמותו של היטלר. הוא מופתע לגלות משיחה עם האיש כי הוא מובטל, כי אין לו מקום ללון, וכי זוגתו נטשה אותו, ומזמין אותו ללון באופן זמני בחנות. עם הזמן הופך היטלר לכוכב טלוויזיה, וסרטונים בכיכובו זוכים לצפיות רבות ביוטיוב. דווקא הציבור הנאו-נאצי, שסבור כי ה"חקיין" פוגע בכבודו של מנהיגם, תוקף אותו באופן פיזי וגורם לאשפוזו בבית חולים. האהדה הציבורית כלפיו גוברת, ודרכו של היטלר בחזרה אל הזירה הפוליטית נסללת בבטחה.
הערות שוליים

↑   דורון חלוץ, ונניח שאדולף היטלר היה מתעורר בברלין של ימינו, באתר הארץ, 21 בנובמבר 2013
| --- | --- |
בקרת זהויות :  NLI: 987007521092905171  PLWABN: 9810694115805606  BIBSYS: 13026615  BNE: XX5326662  BnF: cb16690841p (data)  CANTIC: a11694038  CiNii: DA17959290  GND: 1026450284  ICCU: PARV569387  ISNI: 0000 0003 8205 7723  LCCN: no2012156661  LNB: 000199812  MusicBrainz: 401170e1-a0da-47df-af0d-3b53860d9025  NDL: 001159209  NKC: xx0177302  NLA: 53345145  NLK: KAC2018P2053  NTA: 354227122  SELIBR: 378988  SUDOC: 169833151  VIAF: 263074810   WorldCat (עם VIAF): 263074810
טרנמרה

| --- | --- |
סמל טרנמרהסמל טרנמרה

 מדינה:  הונגריה הונגריה
 חבל:  צפון הונגריה
 מחוז:  הווש הווש
 נפה:  נפת הווש
 שטח:  28.26 קמ"ר
 גובה:  100 מטרים
 אוכלוסייה:  ‏
  ‑ בכפר:  1,589 (1 בינואר 2021)
 קואורדינטות:  47°39′22″N 20°09′29″E﻿ / ﻿47.656°N 20.158°E﻿ / 47.656; 20.158 
 אזור זמן:  UTC +1
 http://www.tarnamera.hu
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.טרנמרה(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.טרנמרה  he tabBackground:;tabBorder:#aaa;defaultTab:0;
 
טרנמרה (בהונגרית: Tarnaméra) הוא כפר במחוז הווש בצפון מזרח הונגריה. עד לשואה הייתה בו קהילה יהודית.
כמו יישובים רבים באירופה גם בטרנמרה מספר התושבים נמצא בירידה. כך, בשנת 1990 חיו בכפר 1,678 תושבים ובשנת 2021 רק 1,589 תושבים.
האזור מיושב לסירוגין מהמאה ה-14 עד ימינו, היישוב עצמו הוזכר לראשונה בכתבים משנת 1334.
יהודי טרנמרה

יהודים חיו בטרנמרה במאה ה-18 ובמאה ה-19. בשנת 1944 נרצחו יהודים מהכפר בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 19 |  |
| 1880 | 22 | 1,219 |
| 1910 | 36 |  |
| 1920 | 39 |  |
| 1930 | 33 |  |
| 1941 | 24 | 2,342 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי טרנמרה שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת הווש |
| --- | --- | --- |
| יישובים | הווש • אטאן • בוצונאד • ארדטלק • ארק • הוושווזקן • קישקרה • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק |  |
טהונגיאי-הואי קהא קהאנג

טהונגיאי-הואי קהא קהאנג (בתאית: เขตรักษาพันธุ์สัตว์ป่าทุ่งใหญ่-ห้วยขาแข้ง) היא שמורה לחיות-בר השוכנת בגבעות טנאסרים (בתאית: ทิวเขาตะนาวศรี) שבתאילנד.
האתר הוכרז כאתר מורשת עולמית בשנת 1991, והוא מכיל בתוכו את שטחן של שתי שמורות טבע שונות: שמורת "טהונגיאי-נארסואן", ושמורת "הואי קהא קהאנג". השמורות הללו הוקמו בנפרד בשנים 1972 ו-1974, בהתאמה, וכיום מהווים רצף טריטוריאלי.
שטחי השמורה מתפרסים על פני כמה מחוזות: קנצ'נבורי, טק ואותאי טהאני. סך הכל מתפרסת השמורה על שטח של למעלה מ-600,000 דונם, סמוך לגבול מיאנמר.
השמורה מכילה דוגמאות של כמעט סוגי היערות שביבשת דרום-מזרח אסיה, וכוללת שתי מערכות-נהר חשובות. בנוסף, היא מהווה בית למגוון גדול מאוד של בעלי חיים, לרבות פילים ונמרים, וזנים שונים אשר נמצאות בסכנת הכחדה.
השמורה היא אחד האזורים הכי פחות נגישים בתאילנד, עבור בני-אדם, וכפועל יוצא, אחד האזורים בתאילנד אשר הכי פחות מושפעים מהתערבותם של בני האדם.
חשיבות השמורה כאתר מורשת עולמי

חשיבותו של האתר כמרחב שימור טמונה בהטרוגניות ובשלמות של בתי הגידול שלה, במגוון של החי והצומח שלה, ובמורכבות של המערכת האקולוגית שלה. האתר כולל יופי טבעי יוצא דופן וחשיבות אסתטית עם עמקים צדדיים תלולים ופסגות הרים מרשימים המשקיפים על מישורים נמוכים. מראה הנוף של האתר הוא יוצא דופן, ושזור במפלים וזרמי מים, ובפסיפס ייחודי של סוגי היער.
האתר עומד ב-3 קריטריונים אשר בזכותם נחשב לאתר מורשת עולמי:
קריטריון7 – תכונות מיוחדות של יופי טבעי, וסביבת מחיה בעלת ערך מדעי רב.
קריטריון 9 – השמורה מייצגת ביומה יוצאת דופן וייחודית בדרום היבשת, המשלבת את תכונות החי והצומח של ארבעה אזורים (סיני-הימלאי, סונאדי, הודו-בורמזי, והאינדו-סינואוגרפי ההודי).
קריטריון 10 – השמורה מכילה מגוון עשיר במיוחד של בעלי חיים. רשימות המינים שנצפו בשמורה, כוללת, בין השאר, 120 מיני יונקים, 400 מיני ציפורים, 96 מיני זוחלים, 43 מיני דו-חיים ו-113 מיני דגי מים מתוקים.
טריי מרפי

| --- | --- |
 לידה:  18 ביוני 2000 (בן 24) דרהאם, קרוליינה הצפונית, ארצות הברית
 עמדה:  סמול פורוורד
 גובה:  2.03 מטרים
 מספר:  25
 מכללה:  אוניברסיטת רייס, אוניברסיטת וירג'יניה
 דראפט:  בחירה מספר 17, 2021 ממפיס גריזליס
 קבוצות כשחקן
 2021–:  ניו אורלינס פליקנס
קנת' "טריי" מרפי השלישי (באנגלית: Kenneth "Trey" Murphy III; נולד ב-18 ביוני 2000) הוא כדורסלן אמריקאי, שמשחק בקבוצת ניו אורלינס פליקנס מליגת ה-NBA, בעמדת הסמול פורוורד.
קריירת מכללות

מרפי נולד בדרהאם שבקרוליינה הצפונית, ובנעוריו למד בעיר קרי הסמוכה. בשנת 2018 החל ללמוד באוניברסיטת רייס שביוסטון, טקסס, ובשתי עונותיו בקבוצת הכדורסל שלה קלע 10.9 נקודות בממוצע למשחק.
בשנת 2020 עבר לאוניברסיטת וירג'יניה, והצטרף לקבוצתה – "וירג'יניה קאבלירס". בעונתו היחידה במדיה קלע 11.3 נקודות למשחק, באחוזי קליעה מצוינים מכל הטווחים; 50.3% מהשדה, 43.3% מהשלוש ו-92.7% מהעונשין. בסיום אותה עונה עזב את האוניברסיטה, לטובת התמודדות לבחירה בדראפט ה-NBA.
קריירת משחק מקצועית

בדראפט ה-NBA‏ 2021 נבחר מרפי בבחירה ה-17 על ידי ממפיס גריזליס, ומיד הועבר בטרייד לניו אורלינס פליקנס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | ניו אורלינס | 62 | 1 | 13.9 | 0.394 | 0.382 | 0.882 | 2.4 | 0.6 | 0.4 | 0.1 | 5.4 |
| 2022/2023 | ניו אורלינס | 79 | 65 | 31.0 | 0.484 | 0.406 | 0.905 | 3.6 | 1.4 | 1.1 | 0.5 | 14.5 |
| קריירה |  | 141 | 66 | 23.5 | 0.461 | 0.400 | 0.900 | 3.0 | 1.1 | 0.8 | 0.4 | 10.5 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2021/2022 | ניו אורלינס | 6 | 0 | 20.0 | 0.409 | 0.474 | 0.800 | 2.5 | 0.5 | 0.5 | 0.2 | 5.2 |
| קריירה |  | 6 | 0 | 20.0 | 0.409 | 0.474 | 0.800 | 2.5 | 0.5 | 0.5 | 0.2 | 5.2 |
הערות שוליים

↑  הסטטיסטיקות של מרפי בליגת המכללות, באתר sports-reference.com
↑  רשימת הנבחרים בדראפט 2021, באתר basketball-reference.com
↑  ניו אורלינס מצרפת את ולנצ'יונאס, גראהם ומרפי, באתר הקבוצה, 7 באוגוסט 2021
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
טרנינג פוינט (2011)

| טרנינג פוינט (2011)>  הפוסטר הרשמי של האירוע בכיכובו של ג'ף הארדי.מידע |
| --- | --- | --- |
ארגון: Total Nonstop Action Wrestling
תאריך: 13 בנובמבר 2011
עיר: אורלנדו, פלורידה
אולם: אימפקט זון
מספר צופים: 1,100
סדרת אירועי שלם וצפה של TNA
| באונד פור גלורי | טרנינג פוינט (2011) | פיינל רזולושן |
סדרת אירועי טרנינג פוינט
| 2010 | טרנינג פוינט (2011) | 2012 |
טרנינג פוינט (2011) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-13 בנובמבר 2011 באולם האימפקט זון שבאורלנדו, פלורידה. האירוע היה האירוע השמיני בסדרת אירועי טרנינג פוינט. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.
תשעה קרבות התנהלו באירוע. בקרב המרכזי, בובי רוד ניצח את AJ סטיילס ושמר על אליפות העולם במשקל כבד של TNA. עוד ברשימת הקרבות, ג'ף הארדי ניצח את ג'ף ג'ארט, אביס ומר אנדרסון ניצחו את אימורטל (בולי ריי וסקוט סטיינר), ואוסטין אריס ניצח את ג'סי סורנסן וקיד קאש בקרב משולש ושמר על אליפות ה-X דיוויז'ן של TNA.
עלילות

| --- | --- |

תפקיד:: שם:
צוות השידור: מייק טנאי
צוות השידור: טאז
כרוזה: כריסטי המי
שופטים: בריאן סטיפלר
שופטים: ארל הבנר
שופטים: בריאן הבנר
מראיין: ג'רמי בוראש
האירוע כלל קרבות שנבעו מעלילות מתוסרטות מתוכניות Impact.
תוצאות

| מס' | תוצאות | התניות | זמן |
| --- | --- | --- | --- |
| 1 | רובי אי (עם רובי טי) ניצח את אריק יאנג (א) | קרב יחידים על אליפות הטלוויזיה של TNA | 07:50 |
| 2 | אמריקה המקסיקנית (אנרקיה, הרננדז ושריטה) (עם רוסיטה) ניצחו את אינק אינק (ג'סי ניל, שאנון מור וטוקסין) | קרב שלושה נגד שלושה מעורב על אליפות הזוגות העולמית של TNA | 08:28 |
| 3 | אוסטין אריס (א) ניצח את ג'סי סורנסן וקיד קאש | קרב משולש על אליפות ה-X דיוויז'ן של TNA | 12:54 |
| 4 | רוב ואן דאם ניצח את כריסטופר דניאלס | קרב ללא פסילות | 11:17 |
| 5 | קרימסון נגד מאט מורגן הסתיים בפסילה כפולה | קרב יחידים | 12:06 |
| 6 | אביס ומר אנדרסון ניצחו את אימורטל (בולי ריי וסקוט סטיינר) | קרב זוגות | 12:35 |
| 7 | גייל קים (עם קרן ג'ארט ומדיסון ריין) ניצחה את ולווט סקיי (א) | קרב יחידים על אליפות נשות הנוקאאוטס של TNA | 05:52 |
| 8 | ג'ף הארדי ניצח את ג'ף ג'ארט (עם קרן ג'ארט) | קרב יחידים | 06:00 |
| 9 | בובי רוד (א) ניצח את AJ סטיילס | קרב יחידים על אליפות העולם במשקל כבד של TNA | 19:33 |
(א) - מתייחס למתאבק/מתאבקים שהגיעו לקרב כאלוף/אלופים
הערות שוליים

1 2 3 4 5 6 7 8 9  תוצאות אירועי טרנינג פוינט
טרייאי סנדוויק מו

| --- | --- |

 לידה:  24 במאי 1999 (בן 25) אוסלו, נורווגיה 
 מדינה:  נורווגיה 
 תקופת הפעילות:  מ-2015 
 מקום לימודים:  Hartvig Nissen School 
 http://www.agentfirman.com/clients/TarjeiSandvikMoe
 פרופיל ב-IMDb
 
טרייאי סנדוויק מו (בנורווגית: Tarjei Sandvik Moe; נולד ב-24 במאי 1999) הוא שחקן קולנוע, טלוויזיה ותיאטרון נורווגי, הידוע מתפקידו בתור איסק ולטרסן בסדרת הדרמה הנורווגית לנוער "סקאם" של רשת NRK1.
ביוגרפיה

מו נולד באוסלו, נורווגיה. למד בבית הספר התיכון הרטוויג ניסן באוסלו.
קריירה

בשנת 2015 התקבל לסדרת הדרמה הנורווגית "סקאם", שם שיחק את התפקיד הראשי של איסק ולטרסן במשך כל ארבע עונות הסדרה, אך קיבל קרדיט כדמות הראשית בעונה השלישית. ב-2017 היה מועמד לתואר השחקן הטוב ביותר בטקס פרסי תעשיית הטלוויזיה הנורווגית ("Gullruten"), על תפקידו כאיסק ולטרסן. דמותו איסק גם הייתה מועמדת לפרס הקהל יחד עם דמותו של שותפו לסדרה הנריק הולם. הם זכו בפרס זה ובפרס 'רגע הטלוויזיה הטוב ביותר' על הסצנה 'O Helga Natt' המופיעה בעונה השלישית.
בשנת 2017 דיבב את אלכס בגרסה הנורווגית לסרט האנימציה "אמוג'י: הסרט". ביוני 2017, הוכרז כי יגלם את הדמות של דודי בעיבוד נורווגי למחזמר "גריז" שהוקרן בבכורה בינואר 2018. עוד בשנת 2018, הוא קיבל תפקיד לצד השחקנית אנקה פון דר ליפה בסרט  "En affære", מותחן ארוטי שבמרכזו מורה מנהלת רומן עם תלמיד.
חיים אישיים

בספטמבר 2018, התארח בתוכנית האירוח הנורווגית "Senkveld" ונשאל על החלטתו לא לחשוף את נטייתו המינית לציבור. הוא השיב כי המיניות שלו היא "עניין פרטי" והרחיב עוד יותר: "בן אדם הוא הרבה יותר מהנטייה המינית שלו. אני לא רוצה שיהיו כותרות גדולות ש'הוא הטרו' או 'שהוא גיי' או משהו כזה. אני שחקן, זה מה שאני. אז בזה אני מנסה להתמקד, ובגלל זה לא חשוב לי לשים דגש על האם אני אוהב בנים או בנות".
קריירה > קולנוע

| שנה | סרט | תפקיד | הערות |
| --- | --- | --- | --- |
| 2017 | אמוג'י: הסרט | אלכס | דיבוב נורווגי |
| 2018 | En affære | מרקוס |  |
| 2020 | Gledelig Jul | פיטר |  |
| 2022 | Forbannelsen | אוסקר |  |
קריירה > טלוויזיה

| שנה | סדרה | תפקיד | הערות |
| --- | --- | --- | --- |
| 2015 - 2017 | סקאם | איסק ולטרסן | תפקיד ראשי (4 עונות); 35 פרקים |
| 2017 | Melk | מתבגר | פרק: "#1.8" |
| 2019 | Skitten Snø | ניקולס | תפקיד ראשי; 8 פרקים |
| 2021 | Maxitaxi Driver | ג'ואהנס | 3 פרקים |
טריי פארקר

| --- | --- |

פארקר, קומיק-קון 2016
 לידה:  19 באוקטובר 1969 (בן 54) קוניפר
 מדינה:  ארצות הברית 
 תקופת הפעילות:  מ-1989 
 עיסוק:  במאי קולנוע, תסריטאי, אנימטור, מדבב
 מקום לימודים:  אוניברסיטת קולורדו בולדר  Evergreen High School  מכללת ברקלי למוזיקה 
 מספר צאצאים:  1 
 פרסים והוקרה:  פרס פיבודי, פרס טוני
 פרופיל ב-IMDb
 
רנדולף סברן "טריי" פארקר השלישי (באנגלית: Randolph Severn "Trey" Parker III; נולד ב-19 באוקטובר 1969), הוא במאי קולנוע, תסריטאי, אנימטור, שחקן ומדבב אמריקאי, הידוע בעיקר כאחד מיוצרי סדרת האנימציה "סאות' פארק", יחד עם שותפו הוותיק ליצירה, מאט סטון.
ביוגרפיה > שנותיו הראשונות

פארקר נולד ב-1969 ביישוב קוניפר, הסמוך לעיר פיירפליי שבמדינת קולורדו, ארצות הברית. אחרי סיום לימודיו, החל פארקר את לימודיו הגבוהים במכללת ברקלי למוזיקה אשר בבוסטון אך מקץ שנה עבר לאוניברסיטת קולורדו בבולדר שם פגש את שותפו העתידי לעבודה, מאט סטון. פארקר למד מוזיקה וקולנוע (המחלקה לקולנוע בבולדר הייתה צעירה ולמדו בה כ-25 סטודנטים במחזור של פארקר) והתעתד להיות מלחין פסקולים בשל אהבתו כילד למחזות זמר, אך בשל דרישת הוריו שילמד משהו רווחי כדי שימשיכו לעזור לו במימון לימודיו החליף את החוג הזה במהלך התואר ליפנית. במהלך לימודיו, פארקר וסטון יצרו מספר סרטוני אנימציה קצרים; "הרוח של חג המולד" ו"ישו נגד פרוסטי". סרטים אלו, אשר הציגו עלילות משעשעות באנימציה ירודה והיוו את הבסיס העתידי לסדרת האנימציה סאות' פארק.
ב-1993, בשל דחף להצליח ולעבור הלאה שנבע מפרידתו הטרגית מארוסתו הבוגדנית של פארקר, התחילו השניים את הפקת סרטם הראשון, "קניבל! המחזמר" המספר את סיפורו האמיתי של אלפרד פארקר, האיש הראשון אשר הורשע בארצות הברית באשמת קניבליזם, לצורך הפקת הסרט השניים גייסו 125,000 דולרים במימון המונים (בעיקר תרומות מגורמים מבוססים כלכלית) לאחר שהטריילר שיצרו גרם לרעש תקשורתי. בסרט סטודנטים זה השתתפו בני משפחתם וחבריהם של סטון ופארקר. השעות הרבות שפארקר השקיע בסרט באו על חשבון לימודיו ובשנתו האחרונה הוא הורחק מלימודיו עקב היעדרויות רבות. ב-1996 הסרט אף הופץ להקרנות מסחריות בקולורדו אך לא זכה להצלחה, הוא נמכר ברחבי האינטרנט בעלות של דולר בודד במטרה להחזיר את ההשקעה הפיננסית שהושקעה בו.
לאחר שנים שבהן עסק בעבודות מזדמנות וחי "על הספות אצל חברים בלוס אנג'לס", הוריו דחקו בו לוותר על חלומו להיות בתעשיית הבידור בהוליווד, ואמרו לו כי כשיגיע לגיל 28 יפסיקו לתמוך בו כלכלית, לדבריו הוא החל לשקול בגיל 27 לנצל את העובדה כי למד יפנית כדי להגר ליפן ולהפוך למורה לאנגלית שם.
ביוגרפיה > הזינוק בקריירה

ב-1995 סרטי ההנפשה של סטון ופארקר נפלו לידו של בריאן גארדן, מנהל ברשת הטלוויזיה האמריקאית FOX. גארדן ביקש מהשניים להכין סרטון עבורו ככרטיס ברכה אלקטרוני לכבוד חג המולד. התוצאה: "הרוח של חג המולד: ישו נגד סנטה" - סרטון קצר בן חמש דקות אשר הציג את דמויות סאות' פארק הראשיות: סטן, קייל, קרטמן וקני - 4 ילדים מעיירה קטנה ומושלגת הצופים בקרב אימתנים בין ישו לסנטה קלאוס, כאשר הפרס הוא בעלות על חג המולד. הסרטון הפך לאי-מייל פופולרי בקרב תעשיית הבידור.
ב-1997 שכר ערוץ הטלוויזיה קומדי סנטרל את שירותי השניים על מנת ליצור סדרה המבוססת על הסרטון. השניים קיבלו תקציב של 300,000 דולר עבור יצירת פרק פיילוט, שיצירתו ביחד עם חבר מהתואר לקולנוע (אריק "באטרס" סטו), שלימים נהפך לבמאי האנימציה של הסדרה) ועוד 7 אנימטורים לקחה להם שלושה חודשים. כך יצרו את סאות' פארק - סדרת הנפשה סאטירית ובוטה על חייהם של ארבעת הילדים בעיירה מושלגת ומוכת גורל בהרי הקולורדו. במהרה הפכה סאות' פארק לתוכנית הדגל של הערוץ ולמוקד המשיכה העיקרי שלו כאשר היא מנפצת את שיאי המידרוג והפופולריות של שאר תוכניות הערוץ. כיום, עם 26 עונות, סאות' פארק היא אחת הסדרות הוותיקות ביותר בטלוויזיה האמריקאית.
פארקר וסטון לא הסתפקו ביצירת סאות' פארק ופנו ליצירת סרטים. בין סרטיהם ניתן למנות את אורגזמו - קומדיה על תעשיית הפורנו, הכדור מת מצחוק - על ספורט מוזר שהשניים המציאו, סאות' פארק: גדול יותר, ארוך יותר ולא מצונזר - סרט עלילתי באורך מלא על דמויות סאות' פארק ואת Team America: World Police - סרט סאטירה פוליטית המבוסס על בובות בהשראת סדרת הטלוויזיה הוותיקה כנפי הרעם.
בפברואר 2023 פרסם מגזין פורבס כי פארקר, יחד עם מאט סטון מדורגים במקום הרביעי ברשימת "אנשי הבידור המרוויחים ביותר" לשנת 2022.
ביוגרפיה > חייו הפרטיים

פארקר היה מאורס במשך שנה לאישה בשם ליאן אדאמו שהייתה חברתו מאז ימי התיכון, לאחר שגילה כי החלה לבגוד בו עם בחור מלהקת הא-קפלה של האוניברסיטה הוא ביטל את האירוסין ונפרד ממנה בגיל 22, את דמותה הזנותית של ליאן קרטמן המציא על בסיס ארוסתו לשעבר. פארקר היה נשוי בין 2006 ל-2008 לאמה סוגיאמה. בין השנים 2014 ל-2019 היה נשוי לבוגי טילמון, מהם נולד לפארקר ילד אחד.